## El Consell destina tres milions d’euros al manteniment del Col·legi Excel·lentíssima Diputació de Castelló i del Centre d’Educació Especial Penyeta Roja

*** El Centre Públic Integrat Excel·lentíssima Diputació rep de la Generalitat 1.927.130 euros, i el centre Penyeta Roja, un import d’1.118.191 euros**

El Consell ha aprovat dos convenis de col·laboració entre la Conselleria d’Educació, Cultura, Universitats i Ocupació i la Diputació de Castelló pels quals destina un total de 3.045.321 euros per al manteniment amb fons públics del Centre Públic Integrat Excel·lentíssima Diputació i del Centre d’Educació Especial Penyeta Roja.

En concret, per a l’exercici 2024, el Centre Públic Integrat Excel·lentíssima Diputació rep de la Generalitat 1.927.130 euros, i el centre Penyeta Roja, un import d’1.118.191 euros.

En el cas del Centre Integrat Excel·lentíssima Diputació, a través del conveni, es finança el manteniment de quatre unitats d’Educació Primària i huit d’Educació Secundària Obligatòria.

Per la seua banda, en el Centre d’Educació Especial Penyeta Roja es financen nou unitats d’Educació Especial específica (Pedagogia Terapèutica) per a l’atenció a alumnat amb discapacitat psíquica.

Fecha: 03/12/2024